सामग्री: 1) मुंबई : मंत्रालयातल्या चौथ्या मजल्यावर आग

मुंबईतल्या मंत्रालयाच्या इमारतीत सोमवारी (30 मार्च) रात्री साडेआठ-नऊ वाजण्याच्या सुमारास आगीची घटना घडली. सात मजली मंत्रालयाच्या चौथ्या मजल्यावर आग लागली होती. न्यूज 18 लोकमतनं ही बातमी दिलीय.

मंत्रालयाच्या चौथ्या मजल्यावर आरोग्य मंत्री राजेश टोपे यांचं कार्यालय आहे. या कार्यालयाशेजारीच ही आग लागली होती.

आगीच्या घटनेची माहिती मिळताच अग्निशमन दलाच्या पाच गाड्या घटनास्थळी दाखल झाल्या आणि काही वेळातच आग आटोक्यात आणली. त्यामुळं मोठा अनर्थ टळला.

या आगीचं नेमकं कारण अद्याप स्पष्ट झालं नाहीय.

कोरोनाबद्दल अधिक माहिती-

दरम्यान, यापूर्वीही म्हणजे 2012 सालच्या जून महिन्यातही मंत्रालयात आगीची घटना घडली होती. त्यावेळी अनेक कागदपत्र जळून मोठं नुकसान झालं होतं.

2) 'कोरोना व्हायरसविरोधात लढण्यासाठी 25 हजार कोटींचं पॅकेज द्या'

कोरोना व्हायरसला रोखण्यासाठी लॉकडाऊन केल्यानं अर्थव्यवस्था ठप्प झालीय. या पार्श्वभूमीवर कोरोना व्हायरसशी लढण्यासाठी तातडीनं 25 हजार कोटींचं पॅकेज द्या, अशी मागणी उपमुख्यमंत्री आणि अर्थमंत्री अजित पवार यांनी केंद्र सरकारकडे केलीय. लोकमतनं ही बातमी दिलीय.

केंद्रीय अर्थमंत्री निर्मला सीतारामण, नितीन गडकरी आणि प्रकाश जावडेकर यांना उपमुख्यमंत्री अजित पवार यांनी पत्र लिहून विशेष आर्थिक पॅकेजची मागणी केलीय.

गेल्या अनेक महिन्यांपासून केंद्राकडून प्रलंबित असलेली 16 हजार 654 कोटींची थकबाकीसुद्धा येत्या 31 मार्चपर्यंत मिळावी, असंही या पत्रातून अजित पवारांनी केंद्राला कळवलंय. तसंच, राज्यासमोरील आव्हानं आणि त्यामुळं निर्माण झालेली आर्थिक स्थितीही त्यांनी या पत्रात मांडलीय.

3) मृतदेहाचं फक्त दहन करण्याचा BMC चा आदेश तासाभरात मागे

कोरोना व्हायरसमुळे निधन झाल्यास मृतदेहाचं केवळ दहन करता येईल, मग तो कोणत्याही धर्माचा असो, असा आदेश मुंबई महापालिकेचे आयुक्त प्रवीण परदेशी यांनी काढला. मात्र, महापालिकेच्या परिपत्रकावर प्रश्न उपस्थित होऊ लागल्यानंतर तासाभरातच आदेश मागे घेतला गेला. महाराष्ट्र टाइम्सनं ही बातमी दिलीय.   

आयुक्त प्रवीण परदेशी यांनी तासभरानंतर सुधारित परिपत्रक काढलं. या नव्या परिपत्रकानुसार, कोरोना व्हायरसमुळं मृत्यूमुखी पडलेल्या व्यक्तीला मोठ्या जागेतील कब्रस्तानात दफन करता येईल.

आधीच्या परिपत्रकानुसार, कोरोना व्हायरसनं मृत्यूमुखी पडल्यास त्या मृतदेहाचं...\nमागील सामग्री खालीलप्रमाणे सारांशित केली जाऊ शकते:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.